
Riigihanke viitenumber 153487„Narva Noorte Meremeeste Klubi ehitustööd” avatud hankemenetluse lõppemine
1. Asjaolud ja menetluse käik
Narva Linnavalitsuse Arhitektuuri- ja Linnaplaneerimise Amet avaldas 18.06.2014.a. riiklikus riigihangete registris hanketeate „Narva Noorte Meremeeste Klubi ehitustööd” (viitenumber: 153487).

17.07.2014  Narva Linnavalitsuse riigihanke komisjon tunnistas riigihanke „Narva Noorte Meremeeste Klubi ehitustööd“ (viitenumber 153487) edukaks pakkumuseks E&G OÜ poolt esitatud pakkumus ja 5.08.2014 oli sõlmitud töövõtuleping nr 63 lepingutähtajaga hiljemalt 05.08.2015.

22.05.2015 teatas töövõtja E&G OÜ soovist kolmandal isikul (Pärnu REV AS) hankelepingust tulenevate kohustusega ühineda seoses olukorraga, kus E&G OÜ-l ei ole lepingu täitmiseks piisavalt rahalisi vahendeid. E&G OÜ taotleb kohtult saneerimismenetluse algatamist. Saneerimismenetluse algatamisest keeldumise korral järgneb kõigi eelduste kohaselt peatöövõtja pankrott.

08.06.2015 vastas Rahandusministeerium, et VÕS § 178 alusel ei ole hankelepingust tulenevate kohustustega teise isiku ühinemine lubatav.

08.06.2015 töövõtja E&G OÜ lahkus objektilt ja teatas alltöövõtjatele, et tal puuduvad vahendid tööde jätkamiseks ja võimalik on ka võlgniku pankrotiavalduse esitamine. 

Narva Linnavalitsuse Arhitektuuri- ja Linnaplaneerimise Ameti ja E&G OÜ vahel 05.08.2014 sõlmitud töövõtuleping nr 63 p.14.3.1. alusel tellijal on õigus leping enne selle täitmist üles öelda, kui töövõtja: ei täida oma lepingust tulenevaid kohustusi, tegutseb vastuolus kehtivate õigusaktidega, lõpetab tegevuse juriidilise isikuna ilma üldõigusjärglaseta või ei asu lepingut õigeaegselt täitma või teeb ehitustöid niivõrd aeglaselt, et selle lõpetamine ettenähtud tähtajaks muutub ilmselt võimatuks. 

06.07.2015 saatis Narva Linnavalitsuse Arhitektuuri- ja Linnaplaneerimise Amet E&G OÜ-le teate lepingu nr 63 lõpetamise kohta alates 10.07.2015.
2. Õiguslikud alused
Kohaliku omavalitsuse korralduse seaduse § 30 lõige 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.
RHS § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.

Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. HMS § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse sätted. Riigi-hankemenetlus on avalik-õiguslik erimenetlus, mis on allutatud vahendatud halduskohtulikule kontrollile.
Seega ei ole käesoleva korralduse puhul tegemist haldusorgani poolt haldusülesande täitmisel avalik-õiguslikus suhtes üksikjuhtumi reguleerimiseks antud, isiku õiguste või kohustuste tekitamisele, muutmisele või lõpetamisele suunatud eksternse õigusaktiga, mistõttu „Riigihangete läbiviimise reglemendi“ §-s 6 nimetatud linnavalitsuse korraldusele ei laiene haldus-menetluse seaduses haldusaktidele sätestatud imperatiivsed nõuded (menetlus, vorm, vaidlus-tamisviide jms). 

3. Otsus
Tunnistada  RH viitenumber 153487„Narva Noorte Meremeeste Klubi ehitustööd” lõpetatuks.

4. Rakendussätted

4.1. Korraldus jõustub seaduses ettenähtud korras.
4.2. Pakkuja, taotleja või hankemenetluses osalemisest huvitatud isik võib vaidlustada hanki-ja tegevuse riigihangete seaduses sätestatud korras.

